Դառնալով մեզանում սնկի պես աճած աղանդավորական կառույցներին, Սաֆարյանն ասաց, թե նրանք զբաղված են մեր ազգային միասնությունը խարխլող հոգևորսությամբ, և դա ինչ-որ տեղից գուցեև թելադրվում է, բայց մենք պետք է այնքան իմաստություն ունենանք, որ կարողանանք թացը չորից տարբերակել և պահպանել ազգային միասնությունը. «Այս հարափոփոխ աշխարհում, և մեր վտանգավոր տարածաշրջանում, երբ ամեն րոպե կարող են ծագել հակամարտություններ, կարող է լինել, անգամ, պատերազմ, մեզ ավելի քան, ազգային միասնություն է պետք: Սա պետք է գիտակցեն և՛ կառավարության անդամները, և՛ շարքային քաղաքացիները», -ասում է քաղաքական գործիչը: